राष्ट्रीय स्वयंसेवक संघ (आरएसएस) के मुखिया यानी सरसंघचालक मोहन भागवत ने पिछले दिनों एकदम ठीक कहा कि अगर जंग होती है तो सेना को तैयार होने में 6-7 महीने का वक्त लगेगा। उन्होंने यह नहीं कहा कि ये महीने सेना के लिए हथियारों की आपात खरीद में निकल जाएंगे। इस बीच उन्होंने एक हास्यास्पद बात कही कि जब तक सेना युद्ध के लिए तैयार होगी आरएसएस उसकी जगह ले सकता है। भागवत ने रक्षा तैयारी में कमजोरी की बात की लेकिन वह देश की रक्षा के लिए उत्तरदायी लोगों के बारे में कुछ न कह सके। इनमें प्रधानमंत्री नरेंद्र मोदी, रक्षा मंत्री निर्मला सीतारमण और उनके पूर्ववर्ती मंत्री अरुण जेटली और मनोहर पर्रिकर शामिल हैं। पिछली सरकार में भी हालात बेहतर नहीं थे। सेना की तैयारी न होने की बात किसी से छिपी नहीं है।